شەفەق نیوز/ وەزارەت خوەنەواری باڵا وتوێژینەوەی زانستی لە هەرێم کوردستان راگەیان ساڵ خوەنەواری نوو ئەرا زانکۆ وکولێژ و پەیمانگەگان ئەوەسا لە یەک مانگ ئەیلول ئایندە دەسکەێدەپی.
دویەکە شەممە، ئەنجومەن وەزیران لە ری ''ئۆنلاین'' کۆبونەوەیگ کرد وەسەرپەرشتی محمد قادر سەرۆک ئەنجومەنەگە، وئامەدەبوین جینشنەیل وەزارەتەگە، وسەرۆک زانکۆەگان، وەگورەی بەیاننامەیگ لە وەزارەت خوەنەواری.
وەزارەتەگە لەبەیاننامەگە وت: لە چەودیری ئەرا رەوش تەندروسی، وئەرا مقەیەتی گیا نخوەنەوارەیل لە ساڵ خوەنستین (٢٠٢٠-٢٠٢١ ) پلانیگ دانریا، وبەڕنامەی نوویگ وەئامانج گەشەداین ریەیل خوەنەواری، وبەرزکردن ئاست زانیاری خوەنەوارەیل.
بەیاننامەگە ئاماژەدا لە کۆبونەوەگە چەن پێشنیاریگ خریا وەردەس ئەنجومەن وەزیران هەرێم کوردستان وەئامانج واژوو کردنی، وتیش؛ لەناو پێشنیارەگان دەسکردن وە ساڵ ئەکادیمی نوو لە ١-٩-٢٠٢٠ و کۆتایی لە ٣-٦-٢٠٢١ .
